stanford-oval/wikipedia huggingface dataset:
Mrunal Thakur
Filmografia > Elokuvat

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2014 | Vitti Dandu | Sandhya Jain | Marathi |  |
| 2014 | Surajya | Dr. Swapna | Marathi |  |
| 2018 | Love Sonia | Sonia Gupta | Hindi |  |
| 2019 | Super 30 | Supriya Singh | Hindi |  |
| 2019 | Batla House | Shobhna Yadav | Hindi |  |
| 2020 | Ghost Stories | Irawati Kapoor | Hindi |  |
| 2021 | Toofaan | Dr. Ananya Prabhu | Hindi |  |
| 2021 | Dhamaka | Saumya Mehra | Hindi |  |
| 2022 | Jersey | Vidya Rao Talwar | Hindi |  |
| 2022 | Sita Ramam | Sita Mahalakshmi/prinsessa Noor Jahan | Telugu |  |
| 2023 | Selfiee | Nimetön | Hindi | Erikoisesiintyminen laulussa ”Kudiyee Ni Teri” |
| 2023 | Gumraah | Shivani Mathur | Hindi |  |
| 2023 | Lust Stories 2 | Veda M. Kaushal | Hindi |  |
| 2023 | Aankh Micholi | Paro Singh | Hindi |  |
| 2023 | Pippa | Radha Mehta | Hindi |  |
| 2023 | Hi Nanna | Yashna/Varsha | Telugu |  |
| 2024 | The Family Star | Indu | Telugu |  |
| 2024 | Pooja Meri Jaan | Pooja | Hindi |  |
Filmografia > Televisio

| Vuosi | Ohjelma | Rooli | Muuta |
| --- | --- | --- | --- |
| 2012–2013 | Mujhse Kuchh Kehti… Yeh Khamoshiyaan | Gauri Bhonsle |  |
| 2013 | Har Yug Mein Ayega Ek Arjun | Sakshi Anand |  |
| 2014–2016 | Kumkum Bhagya | Bulbul Arora Khanna |  |
| 2014 | Box Cricket League 1 | Kilpailija | Joukkue: Mumbai Warriors |
| 2015 | Nach Baliye 7 | Kilpailija | 8. sija |
| 2016 | Saubhagyalaxmi | Itsenään | Vierasesiintyminen |
| 2016 | Tuyul & Mbak Yul Reborn | Itsenään | Vierasesiintyminen |
| 2017 | Nadin | Tara |  |
Aiheesta muualla

Wikimedia Commonsissa on kuvia tai muita tiedostoja aiheesta .
Mrunal Thakur Internet Movie Databasessa. (englanniksi)
Mrunal Thakur Allmoviessa (englanniksi)
Ne Prophetat

Ne Prophetat
Ne Prophetat. Haggai. SacharJa. Maleachi. on Mikael Agricolan suomennos eräistä Raamatun Vanhan testamentin profeettakirjoista. Se ilmestyi vuonna 1552. Se täydensi edellisenä vuonna ilmestynyttä Weisut ia Ennustoxet -teosta sisältäen siitä poisjääneet tekstit.
Nimensä mukaisesti teos sisälsi Vanhan testamentin kolme viimeistä profeettakirjaa eli Haggain, Sakarjan ja Malakian kirjat. Weisut ia Ennostoxet -teoksen tavoin teos sisälsi myös saksan- ja ruotsinkielisistä lähteistä lainattuja alkupuheita ja selityksiä.
Aiheesta muualla / Lähteitä

Ne Prophetat (Arkistoitu – Internet Archive)
Finbible
Naturi Naughton

Naturi Naughton
Naturi Cora Maria Naughton (s. 20. toukokuuta 1984 East Orange, New Jersey, Yhdysvallat) on yhdysvaltalainen laulaja ja näyttelijä. Hän lauloi aikaisemmin yhtyeessä 3LW.
Naughton on näytellyt muun muassa elokuvissa Fame, Step Sisters ja Notorious.
Wikimedia Commonsissa on kuvia tai muita tiedostoja aiheesta .
Natalia Kot

| Mitalit | Mitalit | Mitalit |  |
| --- | --- | --- | --- |
|  Natalia Kot vuonna 1963. |  Natalia Kot vuonna 1963. |  Natalia Kot vuonna 1963. |  |
Maa:   Puola
Naisten voimistelu
|  Olympialaiset  |  Olympialaiset  |  Olympialaiset  |  |
|  Pronssia | Melbourne 1956 | yhteisvoimistelu |  |
| EM-kilpailut  | EM-kilpailut  | EM-kilpailut  |  |
|  Kultaa | Krakova 1959 | moniottelu |  |
Natalia Kot (Wala; s. 29. kesäkuuta 1938 Bytków) on puolalainen entinen voimistelija, Euroopan-mestari ja olympiamitalisti. Vuoden 1956 kesäolympialaisissa Melbournessa hän oli mukana saamassa pronssia yhteisvoimistelussa. Samoissa kisoissa hän lisäksi jäi esimerkiksi moniottelussa yksilönä yhdeksänneksi ja joukkuevoimistelussa neljänneksi.
Kot osallistui myös Rooman vuoden 1960 kesäolympialaisiin, mutta jäi mitaleitta. Hän jäi moniottelun yksilökilpailussa 12. sijalle ja joukkuevoimistelussa viidenneksi. Hän meni naimisiin mäkihyppääjä Piotr Walan kanssa.
Naisten telinevoimistelun Euroopan-mestaruuskilpailuissa Kot voitti moniottelussa yksilönä kultaa Krakovassa 1959.
Natwarlal

Natwarlal (alkuperäiseltä nimeltään Mithilesh Kumar Srivastava; 1912–2009) oli intialainen huijari, joka saavutti kuuluisuutta "myymällä" Taj Mahalin, Punaisen linnoituksen ja Intian parlamenttirakennuksen hyväuskoisille. Hän käytti elämänsä aikana yli viittäkymmentä peitenimeä.
Natwarlal sai ensimmäistä kertaa poliisin huomion itseensä vuonna 1937, jolloin hän jäi kiinni suuren teräskuorman varastamisesta. Elämänsä loppupuolella hän oli etsintäkuulutettu kahdeksassa Intian osavaltiossa ja häntä odotti 113 vuoden vankeustuomio. Hän pakeni vankilasta kahdeksan kertaa. Sittemmin hän alkoi vierailemaan prostituoitujen luona huumaten ja ryöstäen heitä, kunnes hän huomasi huijaamisen olevan turvallisempaa. Hän saavutti kuuluisuutensa 1950- ja 1960-luvulla huijaamalla kauppiaita ja pankkiireita. Hänet tunnettiin erinomaisena asiakirjojen ja allekirjoitusten väärentäjänä.
Natwarlalin kuolinpäivästä ei ole varmuutta. Veljensä mukaan hän kuoli vuonna 1996 ja asianajajansa mukaan 25. heinäkuuta 2009.
Natwarlalin elämästä on tehty Amitabh Bachchanin tähdittämä elokuva Mr. Natwarlal. Natwarlal väittää kiristäneensä Bachchanilta korvauksia siitä, että hänen mukaansa elokuvassa on virheellistä tietoa.
Ne bis in idem

Ne bis in idem on latinankielinen fraasi ja oikeusperiaate, joka tarkoittaa "ei kahdesti samassa (asiassa)". Sisällöllisesti se tarkoittaa prosessioikeudessa sitä, että samasta asiasta ei voida antaa kahta tuomiota eli tuomioistuin ei saa ottaa uudestaan käsiteltäväksi sellaista seikkaa, joka jo on lainvoimaisella päätöksellä ratkaistu. EU-kontekstissa fraasin merkitys on se, että sääntö estää toiseen kertaan tapahtuvan syyttämisen toisessa jäsenvaltiossa, jos yhdessä jäsenvaltiossa asia on jo saatettu lopullisesti päätökseen. Poikkeuksena tästä pääsäännöstä ovat eräät rikostyypit, muun muassa sotilas- ja virkarikokset.
Euroopan ihmisoikeussopimuksen 7. lisäpöytäkirja määrittää ne bis in idem -periaatteen seuraavasti:
»4. artikla.
1. Ketään ei saa saman valtion tuomiovallan nojalla tutkia uudelleen tai rangaista oikeudenkäynnissä rikoksesta, josta hänet on jo lopullisesti vapautettu tai tuomittu syylliseksi kyseisen valtion lakien ja oikeudenkäyntimenettelyn mukaisesti.
2. Edellisen kappaleen määräykset eivät estä ottamasta juttua uudelleen tutkittavaksi asianomaisen valtion lakien ja oikeudenkäyntimenettelyn mukaisesti, jos on näyttöä uusista tai vasta esiin tulleista tosiseikoista tai jos aiemmassa prosessissa on tapahtunut sellainen perustavaa laatua oleva virhe, joka voisi vaikuttaa lopputulokseen.»
Euroopan ihmisoikeustuomioistuin on katsonut , että Suomessa veronkorotus on rangaistus, joten tilanteessa, jossa veronkorotus on määrätty, ei voida enää nostaa syytettä veropetoksesta. Sittemmin Suomen korkein oikeus on omaksunut tämän saman näkemyksen kahdessa ennakkoratkaisussaan kesäkuussa 2010. Vastaavasti Helsingin hallinto-oikeus on poistanut veronkorotuksen tapauksessa, jossa verovelvollinen oli aiemmin saanut rangaistuksen veropetoksesta.
Ne bis in idem -periaate soveltuu myös pakkokeinojen käyttöön. Helsingin hovioikeus kumosi vangitsemispäätöksen katsoen, ettei henkilöä voitu vangita rikoksesta, josta hänet oli jo tuomittu ulkomailla rangaistukseen ja rangaistus oli siellä kärsitty.
Aiheesta muualla

Ne bis in idem –periaate ja verotus: samasta asiasta ei voi rangaista kahteen kertaan  2.12.2013. Verohallinto.
KKO:2014:51
New Mexicon lainsäädäntöelin

| New Mexicon lainsäädäntöelin |
| --- | --- |
 
Tyyppi
Tyyppi:  kaksikamarinen
Johto
Senaatin puheenjohtaja:  Howie Morales
Edustajainhuoneen puhemies:  Brian Egolf
Edustajia:  112 42 senaattoria 70 edustajainhuoneen jäsentä 
Kokouspaikka
 New Mexico State Capitol
New Mexicon lainsäädäntöelin (engl. New Mexico Legislature) on New Mexicon osavaltion kaksikamarinen kansanedustuslaitos. Se muodostuu edustajainhuoneesta ja senaatista. Edustajainhuoneessa on kaikkiaan 70 edustajaa ja senaatissa 42 senaattoria. Lainsäädäntöelin ei kokoonnu ympärivuotisesti.
Lainsäädäntöelimen kokoontumispaikka on New Mexico State Capitol, joka sijaitsee pääkaupunki Santa Fessa. Yhdysvaltain demokraattisella puolueella on enemmistö sen molemmissa kamareissa.
Aiheesta muualla

Lainsäädäntöelimen viralliset kotisivut
Simo Zitting

| Simo Zitting> Henkilötiedot |
| --- | --- |
Syntynyt: 14. helmikuuta 1915 Muuruvesi, Suomi
Kuollut: 6. helmikuuta 2012 (96 vuotta) Espoo, Suomi
Kansalaisuus:  Suomi
Koulutus ja ura
Tutkinnot:  Helsingin yliopisto
Instituutti:  Helsingin yliopisto
Tutkimusalue:  esineoikeus
Simo Johannes Zitting (14. helmikuuta 1915 Muuruvesi – 6. helmikuuta 2012 Espoo) oli suomalainen esineoikeutta tutkinut oikeustieteilijä, joka toimi Helsingin yliopiston siviilioikeuden professorina vuosina 1957–1978. Zitting oli merkittävimpiä suomalaisia siviilioikeustutkijoita ja analyyttisen oikeustieteen uranuurtaja.
Elämä

Zitting valmistui ylioppilaaksi Kuopion yhteiskoulusta vuonna 1935. Hän opiskeli oikeustiedettä Helsingin yliopistossa, jossa hän suoritti ylemmän oikeustutkinnon vuonna 1941. Zittingin opinnot keskeytyivät hänen palvellessaan talvi- ja jatkosodassa. Hänelle myönnettiin 4. ja 3. luokan vapaudenristit vuosina 1940 ja 1941, ja hän yleni kapteeniksi vuonna 1944. Sotien jälkeen Zitting sai varatuomarin arvon vuonna 1944, valmistui lakitieteen kandidaatiksi vuonna 1946 ja lakitieteen lisensiaatiksi vuonna 1949 sekä väitteli lakitieteen tohtoriksi vuonna 1951. Zittingin väitöskirja Omistajanvaihdoksesta silmällä pitäen erityisesti lainhuudatuksen vaikutuksia ei ilmestyessään saanut heti suurta arvostusta, mutta vakiinnutti pian asemansa suomalaisen siviilioikeuden klassikkona.
Zitting työskenteli Helsingin yliopistossa assistenttina vuosina 1945–1951, siviilioikeuden apulaisena vuosina 1951–1960 sekä siviilioikeuden professorina ensin virkaa tekevänä vuosina 1957–1960 ja sitten vakinaisena vuosina 1960–1978. Hän toimi myös yksityisoikeuden laitoksen esimiehenä vuosina 1962–1969.
Zitting toimi useissa luottamustehtävissä tieteellisissä ja lakimiesjärjestöissä sekä elinkeinoelämän piirissä. Hän toimi Suomalaisen Lakimiesyhdistyksen hallituksen jäsenenä vuosina 1962–1969 ja puheenjohtajana vuosina 1970–1973 sekä Pykälän inspehtorina vuosina 1969–1971. Hänet valittiin Suomalaisen Tiedeakatemian jäseneksi vuonna 1967 ja Lakimiesyhdistyksen kunniajäseneneksi vuonna 1975. Vuonna 1985 hän sai Suomen Kulttuurirahaston tunnustuspalkinnon. Hän sai Turun yliopiston kunniatohtorin arvon vuonna 1986 ja Helsingin yliopiston riemutohtorin arvon vuonna 2010.
Zittingin vanhemmat olivat maanviljelijä, kunnallisneuvos Olli Pekka Zitting ja Erika Raatikainen. Hänen puolisonsa vuodesta 1945 oli Gunborg Linnea Hellman (s. 1921).
Oikeustiede

Zitting toi Suomessa analyyttisen suuntauksen esineoikeuteen ja yksityisoikeuteen yleisesti. Zittingin analyyttisen oikeustieteen tavoitteena oli yhtäältä luopua käsitelainopille tunnusomaisesta "käsitteillä päättelystä" ja toisaalta huolehtia, ettei oikeuteen sekoiteta sille vieraita ainesosia, kuten yhteiskunnallisia tosiasioista tai moraalia. Zittingin mukaan esimerkiksi yhteiskunnallis-taloudelliset seikat kyllä vaikuttivat oikeuden syntyyn ja sisältöön, mutta oikeutta tuli silti analysoida sellaisenaan loogis-käsitteellisin metodein. Zittingin analyyttinen oikeustiede sai vaikutteita Alf Rossilta, Wesley Newcomb Hohfeldilta ja Hans Kelsenilta.
Zittingin esineoikeudelliset tutkimukset kohdistuivat omistusoikeuteen ja omistajanvaihdokseen, ja niiden myötä suomalaisen esineoikeuden painopiste siirtyi dynaamisen oikeustilan tarkasteluun.. Zitting tunnetaan etenkin omistusoikeuden käsitteen hajottelusta eri elementteihin. Tämän lisäksi Zitting pyrki osoittamaan, kuinka omistusoikeudessa sulautui erottamattomasti yhteen yksityis- ja julkisoikeudellinen aines vastoin perinteistä käsitystä omistusoikeuden individualistisuudesta, ja häneltä ovat peräisin sivullissuhteiden jaottelu etenevään ja takautuvaan sivullissuhteeseen ja käsitys esineen ainesosien välisestä suhteesta oikeuksien välisenä suhteena.
Oikeustiede > Omistusoikeuskäsitteen analyysi

Väitöskirjassaan Omistajanvaihdos (1951) sekä Lakimies-lehdessä julkaistussa kaksiosaisessa kirjoituksessaan Omistajan oikeuksista ja velvollisuuksista I–II (1952) Zitting eritteli omistusoikeuden käsitettä eri elementteihin tavalla, joka on vakiinnuttanut asemansa varallisuusoikeuden perustana. Zittingin analyysin tavoitteena oli osoittaa mahdollisimman täsmällisesti, mitä oikeus ja velvollisuus merkitsevät ja miten nuo käsitteet suhtautuvat toisiinsa omistajan kokonaisaseman kannalta. Omistusoikeus oli Zittingin mukaan vain tekninen yhteisnimitys määrättyjen omistamista koskevien, lainsäätäjän asettamien oikeustosiseikkojen ja oikeusseuraamusten yhdistelmälle. Nämä oikeustosiseikat ja -seuraamukset voitiin selvittää lakeja tutkimalla ilman, että oli tarpeen turvautua metafyysisiin pohdintoihin omistusoikeuden ideaalista olemuksesta tai välttämättömistä ainesosista. Omistusoikeus oli siten vain tekninen apukäsite, jonka aineellinen sisältö oli lainsäätäjän tahdonvaltaisesti määrättävissä.
Zittingin mukaan omistusoikeus koostuu primaari- eli hallintaoikeudesta, omistajan kompetenssista ja dynaamisesta suojasta. Hallintaoikeus tarkoittaa omistajan vapautta käyttää esinettä haluamallaan tavalla ja valtaa käynnistää sanktiokoneisto tämän hallinnan loukaamisen johdosta, omistajan kompetenssi omistajan valtaa määrätä esineestä esimerkiksi myymällä, lahjoittamalla, vuokraamalla tai panttaamalla se ja dynaaminen suoja omistajan immuniteettia sekundaarioikeuden haltijan, kuten edellisen omistajan velkojan, vaatimusta vastaan. Zittingin analyysin perustana oli jako staattiseen ja dynaamiseen tilaan, joista ensimmäiseen liittyi omistajan hallintaoikeus ja jälkimmäiseen omistajan kompetenssi ja dynaaminen suoja.
Tuotanto

Omistajanvaihdoksesta silmällä pitäen erityisesti lainhuudatuksen vaikutuksia, 1951 (väitöskirja)
Saantosuoja irtaimisto-oikeudessa, 1956
Arvopaperin luovutuksensaajan oikeussuojasta, 1957
Kaupunkimaan omistuksesta, 1959
Esineoikeuden oppikirja, 1960 (Matti Rautialan kanssa, useita painoksia)
Kirjallisuutta

Kartio, Leena – Tepora, Jarno – Wirilander, Juhani (toim.): Juhlajulkaisu Simo Zitting 1915 – 14/2 – 1985.  (Suomalaisen lakimiesyhdistyksen julkaisuja, C 19)  Helsinki:  Suomalainen lakimiesyhdistys, 1985.  ISSN 0356-7222.  ISBN 951-855-076-X.
Aiheesta muualla

Muistokirjoitus. Academia Scientiarum Fennica.(PDF). Web Archive 2016.
Zitting, Simo hakuteoksessa Uppslagsverket Finland (2012). (ruotsiksi)
Nitsa

| Nitsa |
| --- | --- |

Alkulähde:  Neivan ja Režin yhtymä
Laskupaikka:  Turajoki
Maat:  Venäjä
Pituus:  262 km
Valuma-alue:  22 300 km²
Nitsa (ven. Ни́ца) on Obin vesistöön kuuluvan Turan sivujoki Sverdlovskin alueella Venäjällä. Sen muodostavat Neiva ja Rež -joet. Nitsan pituus on 262 kilometriä (Neiva mukaan laskettuna 556 kilometriä) ja valuma-alueen laajuus 22 300 neliökilometriä.
Joki virtaa Länsi-Siperian alangolla kohti kaakkoa. Se on liikennöintikelpoinen. Tärkein sivujoki on Irbit, jonka suussa sijaitsee Irbitin kaupunki.
New Mexico -luokka

| New Mexico -luokka |
| --- | --- |


Tekniset tiedot
Uppouma:  32 000 t
Pituus:  180 m (vesiraja) 190 m (kokonaispituus)
Leveys:  29,69 m
Syväys:  9 m
Koneteho:  New Mexico: 27 500 shp muut: 32 000 shp
Nopeus:  21 solmua
Miehistöä:  1 084
Aseistus
Meritorjunta:  12 x 14"/L50 (356 mm) tykkiä 22 x 5"/L51 (127 mm) tykkiä 2 x 21" (533 mm) torpedoputkea
New Mexico -luokka oli Yhdysvaltain laivaston kolmen taistelulaivan muodostama alusluokka. Nevada-luokan suunnitelmista lähtökohtansa saaneiden paranneltujen alusten valmistus alkoi 1915. Niiden kaksitoista putkiseen pääpatteriin asennettiin pidempi putkiset 50 pituuskaliiperin 14 tuuman tykit kolmiputkisiin torneihin. Runkorakenteeseen lisättiin klipperikeula parantamaan merikelpoisuutta ja luomaan virtaviivaisemman ulkonäön. USS New Mexicoon asennettiin lisäksi sähköinen voimansiirto.
Alusten apuaseista oli kahdeksan patteria sijoitettuna erittäin kosteisiin paikkoihin keulaan ja perään ja siten ne poistettiin modernisoinneissa. Loput viisituumaiset asennettiin kansirakenteisiin, mikä oli parannus edeltäneisiin luokkiin verrattuna.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| USS New Mexico | New Yorkin laivastontelakka | 14. lokakuuta 1915 | 13. huhtikuuta 1917 | 20. toukokuuta 1918 | poistettu alusluettelosta 25. helmikuuta 1947 myyty romutettavaksi 9. marraskuuta 1947 |
| USS Mississippi | Newport News Shipbuilding, Newport News, Virginia | 5. huhtikuuta 1915 | 25. tammikuuta 1917 | 18. joulukuuta 1917 | poistettu alusluettelosta 30. heinäkuuta 1956 myyty romutettavaksi 28. marraskuuta 1956 |
| USS Idaho | New York Shipbuilding Corporation, Camden, New Jersey | 20. tammikuuta 1915 | 30. kesäkuuta 1917 | 24. maaliskuuta 1919 | myyty romutettavaksi 24. marraskuuta 1947 |
Moloy

| Moloy |
| --- | --- |
 Saint-Jean-Baptisten kirkko
 Moloy
 Koordinaatit: 47°32′27″N, 4°56′39″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  19,2 km²
Väkiluku (2018):  233 
 – Väestötiheys:  12 as./km²
Kunnan numero:  21421
Infobox OKVirheellinen NIMI-arvo: 
Moloy on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Ignonjoen varrella, noin 33 kilometriä Dijonin kaupungista pohjoiseen.
Joen läheisyydessä on 1400-luvulta peräisin oleva Saint-Jean-Baptisten kirkko, jonka historia juontaa 500-luvulle. 1700-luvulla rakennetussa kirkon laivassa on kaksi aurinkokelloa. Vuonna 1897 kalkituksen alta löydettiin 1400-luvun seinämaalauksia, mutta niiden kehno kunnostustyö 1960-luvulla tuhosi ne osittain. 1700- ja 1800-luvuilla Moloyssa toimi masuuneja ja takomoita, kunnes ne lopetettiin vuonna 1876.
Aiheesta muualla

Kuvia tai muita tiedostoja aiheesta Moloy Wikimedia Commonsissa
Määränpää

| ”Määränpää” Fintelligens mukana Lauri Tähkä |
| --- | --- | --- |

Singlen tiedot
 Albumilta: Lisää
 Julkaistu: 15. lokakuuta 2008
 Formaatti: CD
 Tuottaja(t): Elastinen, Iso H, Lauri Tähkä
 Tyylilaji: rap
 Levy-yhtiö: Rähinä Records
Fintelligensin muut singlet
| ”Hoida homma” 2008 | ”Määränpää” 2008 | ”Miljoona” 2009 |
"Määränpää" on rap-yhtye Fintelligensin toinen single sen neljänneltä Lisää-nimiseltä studioalbumiltaan. Singlellä vierailee folkrock-yhtye Lauri Tähkä & Elonkerjuun keulakuva ja laulaja Lauri Tähkä. Single julkaistiin 15. lokakuuta 2008. Singlestä on julkaistu myös musiikkivideo.
Aiheesta muualla

Suomen virallinen latauslista (Arkistoitu – Internet Archive)
Nogent-sur-Seine

Ydinvoimala Nogent-sur-Seinessa
Nogent-sur-Seine on kunta Auben departementissa Champagne-Ardennen hallintoalueella Ranskassa. Kunnassa oli 5 963 asukasta vuoden 1999 väestönlaskennassa. Nogent-sur-Seinen pinta-ala on 20 neliökilometriä.
Nittha Jirayungyurn

| Nittha Jirayungyurn |
| --- | --- |

Henkilötiedot
Syntynyt: 21. syyskuuta 1990 (ikä 34) Bangkok, Thaimaa
Ammatti:  näyttelijä
Näyttelijä
Aktiivisena:  2013–
Aiheesta muualla
IMDb 
Nittha Jirayungyurn (thaiksi นิษฐา จิรยั่งยืน, s. 21. syyskuuta 1990 Bangkok, Thaimaa) on thaimaalainen näyttelijä.
Myiothlypis luteoviridis luteoviridis

| Myiothlypis luteoviridis luteoviridis> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Selkäjänteiset Chordata
Luokka:  Linnut Aves
Lahko:  Varpuslinnut Passeriformes
Heimo:  Kerttulit Parulidae
Suku:  Myiothlypis
Laji:  luteoviridis
Alalaji:  luteoviridis
Kolmiosainen nimi
 Myiothlypis luteoviridis luteoviridis  (Bonaparte, 1845) 
Synonyymit
 Basileuterus luteoviridis luteoviridis (Bonaparte, 1845) 
  [ Muokkaa Wikidatassa ] [ ohje ]  
Myiothlypis luteoviridis luteoviridis on Myiothlypis-sukuun ja kerttulit-heimoon (Parulidae) kuuluva eläinlaji. Tieteellisen nimen sille antoi ensimmäisenä Bonaparte vuonna 1845. Se on lajin Myiothlypis luteoviridis alalaji.
Levinneisyysalue

Etelä-Amerikka
Kirjallisuutta

​.  IOC World Bird List (v 4.3), 2014.
Mystikko (sarjakuvahahmo)

| Raven Darkholme |
| --- | --- |
 Mystikko
Luoja(t):  Chris Claremont Jim Mooney
Kustantamo:  Marvel
Ensiesiintyminen:  Raven Darkholmena MS. MARVEL #16 Mystikkona MS. MARVEL #18
Henkilötiedot
Oikea nimi:  Raven Darkholme
Status:  Aktiivinen
Pituus:  177 cm
Paino:  54 kg
Ryhmäsidokset:  Tekijä-X
Edelliset ryhmäsidokset:  Kolmannen Pahojen Mutanttien Veljeskunnan perustaja ja johtaja
Henkilöllisyydet:  Mallory Brickman
Voimat:  Muodon muuttaminen nopeutunut paranemiskyky (regeneraatio) Immuuni taudeille Lahjakas taistelulajeissa
Suhteet
Sukulaiset:  Rogue (epävirallinen ottotytär), Ralph Brickman (aviomies), Gloria Brickman (tytär), Graydon Creed (kuollut poika), nightcrawler (poika)
Mystikko (engl. Mystique), oikealta nimeltään Raven Darkholme, on Marvel-kustantamon luoma sarjakuvahahmo, jolla on sininen iho sekä keltaiset, pupillittomat silmät.
Historia

Mystikon menneisyydestä ei tiedetä paljon mitään. Ei tiedetä tarkkaan, kuinka vanha hän on, koska hän voi peittää ikääntymisen merkit muodonmuutosvoimillaan. Hän oppi käyttämään voimiaan nähtävästi hyvin varhaisessa iässä, koska julkisuudessa tai Yhdysvaltain hallituksen tiedoissa ei ole merkintää, että Raven Darkholme olisi joskus näyttänyt muulta kuin normaalilta ihmiseltä. Vuosia sitten Mystikolla oli suhde mutantti Sapelihampaan kanssa, ja heille syntyi poika Graydon Creed. 
Mystikko on myös väittänyt olevansa  Ryhmä-X:n jäsenen Painajaisen äiti. 
Jossain vaiheessa Mystikko toimi nuoren mutantin Roguen suojelijana sekä hänen ottoäitinään.
Samaan aikaan hän piti toista henkilöllisyyttä Mallory Brickmanina, Yhdysvaltain senaattorin Ralph Brickmanin vaimona. He saivat jopa tyttären Glorian.
Mystikko onnistui salaamaan supervoimansa ja rikolliset taipumuksensa vuosien aikana niin hyvin, että hänen onnistui Darkholmena nousta nopeasti Yhdysvaltain asesuunnittelukeskuksen varatoimitusjohtajaksi. Tämä asema salli hänen käyttää sotilaallisia salaisuuksia ja huippuaseita omiin rikollisiin tarkoituksiinsa.
Mystikko kokosi myös kolmannen version Pahojen Mutanttien Veljeskunnasta, joka alun perin koostui hänestä, Avalanchesta, Blobista, Kohtalosta ja Pyrosta. Mystikko nimesi ryhmän alkuperäisen Pahojen Mutanttien Veljeskunnan mukaan, jonka Magneto kokosi rikosuransa alkuaikoina.
Kolmas Veljeskunta saavutti pahamaineisen asemansa yrittäessään tappaa senaattori Robert Kellyn, joka tutki ns. mutanttiuhkaa. Ryhmä-X pysäytti murhasuunnitelman ja Veljeskunta taisteli heitä vastaan useasti myöhemminkin, kuten myös Kostajia ja Dazzleria vastaan. 
Jonkin aikaa sitten mutanttienvastaisuus alkoi kasvaa jyrkästi kansojen parissa ja hallitus laukaisi oman mutanttien vastaisen ohjelmansa projekti Herätyksen.
Uskoen, että ajat olivat liian vaaralliset Veljeskunnan rikolliselle toiminnalle Mystikko meni tapaamaan tri Valerie Cooperia  ja tarjosi Veljeskunnan apua hallitukselle. Cooper suostui esittämään pyynnön presidentille sillä ehdolla, että Veljeskunta vangitsisi Magneton. Veljeskunta, joka tunnettiin nyt Vapausvoiman nimellä, onnistui tehtävässään (vaikkakin Magneto antautui heille vapaaehtoisesti) ja pian heistä tuli hallituksen virallisia työntekijöitä.
Vastalahjaksi Mystikko armahdettiin kaikista rikossyytteistä, mutta se vedettäisiin takaisin, jos joku Vapausvoiman jäsen jäisi kiinni rikoksesta.
Voimat

Mystikko on muuttuja-mutantti, eli hän voi psionisesti liikuttaa ruumiinsa ja vaatteidensa atomeja ja molekyylejä muuttaakseen muotoaan. Tuloksena hän voi muuttua kenen tahansa ihmisen tai humanoidin kaksoisolennoksi liikkeitä, sormenjälkiä ja ääntä myöten. Häntä rajoittaa kuitenkin kyvyttömyys muuttaa omaa massaansa, eli vaikka hän muuttuisi pikkupojaksi, hän painaisi kuitenkin oman painonsa verran. Hän ei voi myöskään jäljitellä matkimansa olennon voimia tai muuttua ei-humanoidiksi, kuten kasviksi tai elottomaksi esineeksi. Hänen on kuvailtu olevan pahimpia naisrikollismutantteja.
Ristiriitaisuutta siinä väitteessä, ettei Mystikko voi muuttua ei-humanoidiksi herättää kuitenkin se, että ensimmäisessä X-Men-elokuvassa hän muuttuu Vapaudenpatsaan pienoismalliksi (joka oletettavasti on eloton esine).